OPĆINSKI SUD U SPLITU

EX. VOJARNA SV. KRIŽ, DRAČEVAC, SPLIT

Broj: 41 Su-1648/2021

Sukladno članku 14. Pravilnika ovog suda o provedbi postupaka jednostavne nabave (41 Su-1259/17 od 10. travnja 2017. godine), utvrđuje se sljedeći:

Broj: 41 Su-1648/2019

MB: 03118665

OIB: 61980608934

Broj telefona: 021-755 701

Broj telefaksa: 021 755 768

POZIV NA DOSTAVU PONUDA

Za provedbu postupka nabave zaštitarskih usluga

Evidencijski broj JN-16/21-jdn

Split,

31. kolovoza 2021. godine

UPUTE ZA PRIPREMU I PODNOŠENJE PONUDE

Općinski sud u Splitu pokrenuo je postupak nabave zaštitarskih usluga te je donio odluku o početku postupka nabave Broj: 41 Su-1648/2021 na temelju odredbe članka 12.st.1. točke 1. i članka 15.st.1.,2. i 3. ZJN 2016 i Pravilnika ovog suda o provedbi postupaka jednostavne nabave (41 Su-1259/17 od 10. travnja 2017. godine) za nabavu roba radova i usluga procijenjene vrijednosti manje od 200.000,00kuna, odnosno za nabavu radova manje od 500.000,00kuna godišnje(tzv. jednostavnu nabavu), naručitelj nije obvezan provoditi postupke javne nabave propisane Zakonom o javnoj nabavi.

1 . OPĆI PODACI

1.1. Podaci o Naručitelju

OPĆINSKI SUD U SPLITU

Ex. Vojarna Sv. Križ Dračevac,

21000 Split

OIB: 61980608934

MB: 03118665

Poslovna banka: Hrvatska poštanska banka

IBAN: HR3323900011100012160

Broj telefona: 021-755-709

Broj telefaksa: 021-755-768

Internetska adresa: opcinski.sud@osst.pravosudje.hr

1.2.Predstavnici naručitelja za komunikaciju s ponuditeljima:

Osobe ovlaštene za komunikaciju s ponuditeljima su:

1. Sanja Tokić, tel: 021/755-709

1.Tatjana Renić, tel: 021/755-701

Zahtjev za pojašnjenje potrebno je poslati na e-mail Sanja.Tokic@osst.pravosudje.hr

ili Tatjana.Renic@osst.pravosudje.hr

Ovaj poziv za dostavu ponuda nalazi se i na internetskoj stranici naručitelja <http://sudovi.pravosudje.hr/osst/> , gdje će biti objavljene i sve eventualne izmjene poziva.

1.3.Evidencijski broj nabave : JN-16/21-jdn

1.4.Vrsta postupka javne nabave:

Jednostavna nabava – prema čl. 15. Zakona o javnoj nabavi (Narodne novine broj 120/16) i Ugovor o nabavi robe sklapa se na rok od 12 mjeseci, po potpisu ugovora obiju ugovornih strana, odnosno do ispunjenja svih ugovornih obveza sukladno okvirnim količinama navedenim u Troškovniku. Naručitelj se ne obvezuje predviđene količine realizirati u potpunosti. Količine će biti definirane pojedinačnim narudžbama.

1.5.Procijenjena vrijednost predmeta nabave

Procijenjena vrijednost predmeta nabave iznosi 152.000,00 kuna bez PDV-a.

2. PODACI O PREDMETU NABAVE

Predmet nabave je pružanje zaštitarskih usluga tjelesne zaštite osoba imovine.

2.1.Opis predmeta nabave

Nabava : nabava zaštitarskih usluga

CPV oznaka: 79713000

Predmet nabave nije podijeljen u grupe.

Opis predmeta nabave:

- kontrola ulazaka/izlazaka osoba (zaposlenika i stranaka) u/iz štićenog prostora,

- vođenje propisanih evidencija,

- zabrana pristupa neovlaštenim osobama,

- redoviti obilazak štićenog prostora,

- ostali zaštitarski poslovi u dogovoru, ukoliko su isti sukladni propisima koji reguliraju materiju pravne zaštite.

2.2.Tehničke specifikacije i troškovnik predmeta nabave

Predmet nabave je pružanje zaštitarskih usluga tjelesne zašite osoba i imovine. Navedeni predmet nabave izvršavat će se na lokacijama Posebnog ZK odjela u Kaštel Lukšiću, Obala kralja Tomislava 2 i Posebnom ZK odjelu u Solinu Kralja Zvonimira 75, od ponedjeljka do petka, u vremenu od 7.00 do 15.00 sati, što ukupno iznosi 2016 sati po jednoj lokaciji, odnosno, 4032 sati za obje lokacije, u periodu od 01. listopada 2021. do 30. rujna 2022., a prema priloženom troškovniku (PRILOG II) i iz ovog pozva.

Sve stavke Troškovnika moraju biti ispunjenje. Dopušteno je nuđenje samo cjelokupnog predmeta nabave isključivo prema stavkama u Troškovniku ovog Poziva za dostavu ponuda, a koja je sastavni dio ovo Poziva za dostavu ponuda. Ponuditelj mora u Troškovniku upisati jediničnu i ukupnu cijenu za svaku točku priloženog Troškovnika. Nije dopušteno upisivanje ili izbacivanje pojedinih dijelova Troškovnika. Ako ponuditelj ne ispuni sve tražene stavke iz Troškovnika ili promijeni tekst naveden u Troškovniku, takav Troškovnik smatrat će se nepotpunim i nevažećim.

Ako ponuditelj nije u sustavu PDV-a u Troškovniku na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno. Troškovnik mora biti ovjeren i potpisan od strane osobe ovlaštene za zastupanje gospodarskog subjekta/ponuditelja.

2.3.Mjesto pružanja usluga

Mjesto pružanja zaštitarske usluge tjelesne zaštite osoba i imovine je Posebni ZK odjel u Kaštel Lukšiću, 21215 Kaštel Lukšić, Obala Kralja Tomislava 2 i Posebni ZK odjel u Solinu, 21210 Solin, Kralja Zvonimira 75 (Prilog 1)

2.4.Rok

Rok pružanja usluge je 12 mjeseci, odnosno od 01. listopada 2021. do 30. rujna 2022.

3. KRITERIJ ZA KVALITATIVNI ODABIR GOSPODARSKOG SUBJEKTA

OSNOVE ZA ISKLJUČENJE GOSPODARSKOG SUBJEKTA

3.1. Obvezni razlozi isključenja ponuditelja te dokumenti na temelju kojih se utvrđuju

3.1.1.Javni naručitelj obvezan je isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a)sudjelovanje u zločinačkoj organizaciji, na temelju

-članka 328.(zločinačko udruženje) i članka 329. (počinjenje kaznenog djela u sustavu zločinačkog udruženja) Kaznenog zakona

-članka 333. (udruženje za počinjenje kaznenih djela), iz Kaznenog zakona („Narodne novine“, br.110/97.,27/98.,50/00.,129/00.,51/01.,111/03.,190/03.,105/04.,84/05.,71/06.,110/07.,152/08.,57/11.,77/11. i 143/12.)

b) korupciju, na temelju

-članka 252.(primanje mita u gospodarskom poslovanju), članka 253. (davanje mita u gospodarskom poslovanju), članka 254.(zlouporaba u postupku javne nabave, )članka 291.(zlouporaba položaja i ovlasti), članka 292. (nezakonito pogodovanje), članka 293.(primanje mita), članka 294. (davanje mita),članka 295.(trgovanje utjecajem) i članka 296. (davanje mita za trgovanje utjecajem) Kaznenog zakona-članka 294.a (primanje mita u gospodarskom poslovanju) , članka 294.b(davanje mita u gospodarskom poslovanju), članka 337.(zlouporaba položaja i ovlasti), članka 338. (zlouporaba obavljanja dužnosti državne vlasti),članka 343. (protuzakonito posredovanje), članka 347.(primanje mita) i članka 348. (davanje mita) iz Kaznenog zakona („Narodne novine“ br. 110/97.,27/98.,50/00.,129/00.,51/01.,111/03.,190/03.,105/04.,84/05.,71/06.,110/07.,152/08.,57/11.,77/11.,143/12.)

c)prijevaru, na temelju

-članka 236.(prijevara), članka 247.(prijevara u gospodarskom poslovanju). članka 256.(utaja poreza ili carine) i članka 258. (subvencijska prijevara) Kaznenog zakona

-članka 224. 8prijevara), članka 293. (prijevara u gospodarskom poslovanju) članka 286.(utaja poreza i drugih davanja) iz Kaznenog zakona („Narodne novine“br.110/97.,27/98.,50/00.,129/00.,51/01.,111/03.,190/03.,105/04.,84/05.,71/06.,110/07.,152/08.,57/11.,77/11.i 143/12.)

d)terorizam ili kaznena djela povezana s terorističkim aktivnostima, na temelju

-članka 97. (terorizam), članka 99. (javno poticanje na terorizam) i članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

-članka 169.(terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“ br. 110/97.,27/98.,50/00.,129/00.,51/01.,111/03.,190/03.,105/04.,84/05.,71/06.,110/07.,152/08.,57/11.,77/11. i 143/12)

e) pranje novca ili financiranje terorizma, na temelju

-članka 98.(financiranje terorizma) i članka 265. (pranje novca) Kaznenog zakona

-članka 279. (pranje novca) iz Kaznenog zakona („Narodne novine“ br.110/97.,27/98.,50/00.,129/00.,51/01.,111/03.,190/03.,105/04.,84/05.,71/06.,110/07.,152/08.,57/11.,77/11. i 143/12)

f) dječji rad ili druge oblike trgovanja ljudima, na temelju

-članka 106.(trgovanje ljudima) Kaznenog zakona

-članka 175. (trgovanje ljudima i ropstvo) iz Kaznenog zakona („Narodne novine“br. br.110/97.,27/98.,50/00.,129/00.,51/01.,111/03.,190/03.,105/04.,84/05.,71/06.,110/07.,152/08.,57/11.,77/11. i 143/12),

Za potrebe utvrđivanja okolnosti iz točke 1.1. gospodarski subjekt je dužan u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka javne nabave, odnosno od dana slanja objave poziva na nadmetanje u Elektronički oglasnik javne nabave Republike Hrvatske.

Izjava može biti dana na prilogu (Obrazac 2) koji je sastavni dio ovog Poziva na dostavu ponuda.

Radi provjere okolnosti iz točke 3.1.1. javni naručitelj tijekom postupka nabave može od tijela nadležnog za vođenje kaznene evidencije zatražiti izdavanje potvrde o činjenicama o kojima to tijelo vodi službenu evidenciju za bilo kojeg ponuditelja. Ako nije u mogućnosti pribaviti tu potvrdu, a radi provjere iz točke 3.1.1. javni naručitelj može od ponuditelja zatražiti da u primjerenom roku dostavi važeći dokument:

1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta, ili
2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije ili ne obuhvaća kaznena djela iz točke3. 1.1. a) i b), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz točke 1.i 2. Ili oni ne obuhvaćaju sva kaznena djela iz točke 3.1.1. a) i b) ovog poziva na dostavu ponuda.

3.1.2. Javni naručitelj obvezan je isključiti gospodarskog subjekta ako utvrdi da nije ispunio obvezu plaćanja dospjelih obveza i obveza za mirovinsko i zdravstveno osiguranje u Republici Hrvatskoj ako ima gospodarski subjekt poslovni nastan u Republici Hrvatskoj , ili u državi poslovnog nastana. Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz točke 3.1.2. gospodarski subjekt u ponudi dostavlja izjavu koju daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka javne nabave, odnosno od dana slanja objave poziva na nadmetanje u Elektronički oglasnik javne nabave RH. Izjava može biti dana na obrascu (Obrazac 3) koji je sastavni dio ovog Poziva na dostavu ponuda.

Javni naručitelj može tijekom postupka nabave radi provjere činjenice iz točke 3.1.2. od izdavatelja dokumenta, nadležnog tijela , zatražiti podatke za bilo kojeg natjecatelja tj. ponuditelja da u primjerenom roku dostavi važeću:

1. potvrdu Porezne uprave ili drugog nadležnog tijela koja ne smije biti starija od 30 dana od dana početka postupka nabave, odnosno od dana slanja objave poziva na nadmetanje u Elektronički oglasnik javne nabave Republike Hrvatske

ili

1. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1.

Ili

1. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, koja ne smije biti starija od 30 dana od dana početka postupka javne nabave, odnosno od dana slanja objave poziva na nadmetanje u Elektroničkom oglasniku javne nabave.

3.1.3. Ako je ponuditelj odnosno zajednica ponuditelja dostavio-la lažne podatke pri dostavi dokumenata kojima dokazuje da ne postoje razlozi isključenja iz točke 3.1.1.

*Provjera podataka*

*Svi dokazi iz poziva na dostavu ponude prilažu se u neovjerenoj preslici pod kojim se smatra i neovjereni ispis elektroničke isprave. Naručitelj može u bilo kojem trenutku tijekom postupka nabave, ako je to potrebno, provjeriti sve informacije iz ponude ponuditelja a koja se odnose na točku 1.kod nadležnog tijela za vođenje službene evidencije.*

*Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi.*

4. PODACI O PONUDI

4.1.Sadržaj ponude:

Cjelovitu ponudu sačinjavaju ispunjeni i od ovlaštene osobe ponuditelja potpisani i ovjereni:

* Ponudbeni list (Obrazac 1)
* Dokaz da ne postoje razlozi za isključenje-Izjava o nepostojanju razloga za isključenje sukladno čl.251.ZJN (Obrazac 2)
* Izjava o plaćanju dospjelih poreznih obveza i obveza za mirovinsko i zdravstveno osiguranje (Obrazac 3)
* Dokazi o sposobnosti za obavljanje profesionalne djelatnosti - Izvadak iz upisa u sudski, obrtni, strukovni ili drugi odgovarajući registar države sjedišta gospodarskog subjekta
* Rješenje Ministarstva unutarnjih poslova Republike Hrvatske kojim se gospodarskom subjektu dopušta obavljanje djelatnosti tjelesne zaštite.
* Popunjeni i ovjereni troškovnik (Prilog 2)
* Ostalo, ako je traženo u Pozivu na dostavu ponude (izjave, prilozi,uzorci, katalozi)-ovjeren Prilog 1(mjesto isporuke) .

Ponuditelji su dužni sve tražene izjave i obrasce dostaviti s ispunjenim svim stavkama, odnosno traženim podacima.

Ponuditelj ne smije mijenjati ili brisati originalni tekst Poziva na dostavu ponuda ili bilo kojeg obrasca iz poziva. Sve izjave i sve stranice troškovnika koje potpisuje i ovjerava ponuditelj moraju biti potpisane od strane ovlaštene osobe gospodarskog subjekta.

Ponuditelji, pravne osobe, moraju u Ponudbenom listu – Obrazac 1 naznačiti imena i odgovarajuću kvalifikaciju osoba odgovornih za izvršenje ugovora.

4.2. Način izrade ponude

Ponuda se izrađuje na način da čini cjelinu te se uvezuje tako da se onemogući naknadno vađenje ili umetanje listova ili dijelova ponude-npr. Jamstvenikom čija su oba kraja na posljednjoj strani pričvršćena naljepnicom ili utisnuta žigom. Stranice se označavaju rednim brojem na način da je vidljiv redni broj stranice i ukupni broj svih stranica ponude .

Ponuda se piše neizbrisivom tintom i dostavlja se potpisana u papirnom obliku i predaje u“ izvorniku“ potpisana od strane ovlaštene osobe za zastupanje gospodarskog subjekta (u tom slučaju uz ponudu se obvezno prilaže punomoć za potpisivanje ponude).

Ispravci u ponudi moraju biti izrađeni na način da ispravljeni tekst ostane vidljiv (čitak). Ispravci moraju biti uz navod datuma potvrđeni pravovaljanim potpisom i pečatom ovlaštene osobe.

Uzorci, katalozi, mediji za pohranjivanje podataka, kao dio ponude koji ne mogu biti uvezani ponuditelj obilježava nazivom i navodi u sadržaju ponude kao dio ponude.

4.3. Način dostave ponude

Ponuda se predaje neposredno u prijemni ured naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

OPĆINSKI SUD U SPLITU

Ured predsjednika suda

Ex. vojarna sv. Križ Dračevac

21000 Split

Evidencijski broj nabave JN-16/21-jdn

Predmet nabave : ZAŠTITARSKE USLUGE

„PONUDA-NE OTVARAJ“

Na omotnici je potrebno naznačiti naziv i adresu ponuditelja.

Ponuda bez obzira na način dostave mora biti dostavljena naručitelju do 17. rujna 2021. u 12:00 sati.

Nije dozvoljeno dostavljanje ponude elektroničkim putem.

Ponuda se neće javno otvarati.

Ponude dostavljene nakon isteka roka za dostavu ponuda ne upisuju se u upisnik o zaprimanju ponuda, ali se evidentiraju kod naručitelja kao zakašnjele ponude, obilježavaju se kao zakašnjele te ne otvorene vraćaju pošiljatelju bez odgode.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom „ Odustanak od ponude“.

Ponuda se ne može mijenjati nakon isteka roka za dostavu ponude.

4.4.Dopustivost alternativnih ponuda

Alternativne ponude nisu dopuštene.

*Ponuda treba biti za cjelokupnu vrstu traženih usluga po priloženom troškovniku, djelomična se neće prihvatiti.*

4.5. Cijena ponude

Cijena ponude obuhvaća sve stavke troškovnika i piše se brojkama .

Cijena ponude izražava se u hrvatskim kunama.

Jedinične cijene izražene u troškovniku su fiksne i nepromjenjive.

U cijenu ponude bez PDV-a moraju biti uračunati svi troškovi i popusti.

PDV se iskazuje zasebno iza cijene ponude.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostaje prazno.

U slučaju da ponuditelj ne ispuni makar i jednu stavku, cijena ponude će se smatrati neprihvatljivom te će ponuda biti isključena.

Ponuđena cijena ostaje nepromijenjena tijekom trajanja cijelog ugovora.

4.6.Rok, način i uvjeti plaćanja

Predujam isključen.

Naručitelj se obvezuje nabavljenu i isporučenu robu, temeljem ispostavljenog e-Računa s potvrdom primitka robe, platiti u roku od 30 dana od dana primitka e-Računa na poslovni račun ponuditelja kod poslovne banke što će se utvrditi ugovorom.

4.7.Rok valjanosti ponude

Ponuda mora važiti za period najmanje 60 dana od dana određenog za dostavu ponude.

4.8.Kriterij odabira najpovoljnije ponude

Sukladno odredbama ZJN i Naputka za postupanje u postupcima nabave, stručno povjerenstvo Naručitelja utvrdit će prihvatljivost ponude gdje je apsolutni ponder cijene 100% (najniža cijena) .

Najpovoljnija ponuda je prihvatljiva, prikladna i pravilna ponuda s najnižom ukupnom cijenom.

Ukoliko na nadmetanje pristignu ponude sa istim ponderom cijena, kao najpovoljnija bit će odabrana ona koja je zaprimljena ranije.

4.9. Jezik na kojem se sastavlja ponuda

Ponuda se podnosi na hrvatskom jeziku i latiničnom pismu.

4.10. Datum, vrijeme i mjesto dostave ponude

Rok za dostavu ponuda je 17. rujna 2020. godine u 12:00 sati.

Adresa na koju se dostavlja ponuda je: OPĆINSKI SUD U SPLITU, Ex. vojarna Sv. Križ Dračevac, SPLIT. Ponude koje naručitelj primi nakon isteka krajnjeg roka za podnošenje ponude smatrat će se kao zakašnjele, neće biti otvorene i bit će vraćene ponuditeljima koji su ih podnijeli.

4.11. Rok donošenja odluke o odabiru ili poništenju

Naručitelj će Odluku o odabiru odnosno Odluku o poništenju s preslikom zapisnika o pregledu i ocijeni ponuda svakom ponuditelju dostaviti u roku od 30 dana od isteka roka za dostavu ponuda.

Na odluku naručitelja nema prava žalbe.

4.12.Stavljanje na raspolaganje Poziva na dostavu ponuda

Poziv na dostavu ponuda stavljen je na raspolaganje na internetskoj stranici Naručitelja.

Naručitelj ne vodi evidenciju o ponuditeljima koji su preuzeli Poziv na dostavu ponuda na njegovim internetskim stranicama, pa ponuditelji koji na taj način preuzmu Poziv na dostavu ponuda, ako žele zaprimiti obavijest o postupku, moraju o tome obavijestiti Naručitelja faxom, e-mailom ili na drugi dokaziv način.

Sve izmjene Poziva na dostavu ponuda bit će objavljene na internetskoj stranici naručitelja.

<http://sudovi.pravosudje.hr/osst/>

4.13.Povrat dokumentacije

Ponude i dokumentacija priložena uz ponudu ne vraćaju se osim u slučaju zakašnjenja dostave ili odustajanja ponuditelja od neotvorene ponude.

4.14. Posebne odredbe

Na ovaj postupak ne primjenjuju se odredbe ZJN te Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu.

 OPĆINSKI SUD U SPLITU